b'\n_START_ARTICLE_\nPerson\xc5\xb3 metodas\n_START_PARAGRAPH_\nPerson\xc5\xb3 metodas (angl. personas) \xe2\x80\x93 vartotojo patyrimo bei tinkamumo (angl. usability) \xc4\xafvertinimo metodas. Persona \xe2\x80\x93 i\xc5\xa1galvotas persona\xc5\xbeas, kuris reprezentuoja skirtingus interneto svetain\xc4\x97s, kompiuterin\xc4\x97s programos ar pana\xc5\xa1i\xc5\xb3 kompiuterini\xc5\xb3 produkt\xc5\xb3 naudot\xc5\xb3 tipus bei j\xc5\xb3 ry\xc5\xa1ius su demografiniais ar technografiniais duomenimis. Pirm\xc4\x85 kart\xc4\x85 person\xc5\xb3 metodas kaip interaktyviojo dizaino dalis buvo pristatytas 1999 metais Alano Kuperio (angl. Alan Cooper) knygoje \xe2\x80\x9ePsichiatrin\xc4\x97 ligonin\xc4\x97 pacient\xc5\xb3 rankose\xe2\x80\x9c (angl. The Inmates Are Running the Asylum ), ta\xc4\x8diau pats autorius naudojo \xc5\xa1\xc4\xaf metod\xc4\x85 nuo 1975 met\xc5\xb3.\n_START_SECTION_\nMetodo taikymas\n_START_PARAGRAPH_\nPerson\xc5\xb3 metodas gali b\xc5\xabt\xc5\xb3 taikomas bet kuriame projektavimo ar dizaino etape. Da\xc5\xbeniausiai, personos yra sukuriamos projektavimo prad\xc5\xbeioje, kad projektuotojai (dizaineriai, architektai, in\xc5\xbeinierius ar kt.) tur\xc4\x97t\xc5\xb3 teising\xc4\x85 supratim\xc4\x85 apie produkto naudotojus._NEWLINE_Persona \xe2\x80\x93 yra architipas, kuris apra\xc5\xa1ymo, naudojimo scenarij\xc5\xb3 ir t. t. pagalba apra\xc5\xa1o aktualias naudotoj\xc5\xb3 grupes bei j\xc5\xb3 poreikius. \xc5\xa0is metodas paver\xc4\x8dia rinkodarin\xc4\x99 informacij\xc4\x85 apie tikslin\xc4\x99 auditorij\xc4\x85 \xc4\xaf kelet\xc4\x85 \xc4\xafsivaizduojam\xc5\xb3 naudotoj\xc5\xb3, kurie sukelt\xc5\xb3 empatij\xc4\x85 k\xc5\xabr\xc4\x97j\xc5\xb3 komandai bei pad\xc4\x97t\xc5\xb3 jiems suprasti ir \xc4\xafgyvendinti produkte naudotoj\xc5\xb3 pagrindinius poreikius, l\xc5\xabkes\xc4\x8dius ir t. t. Personams sukurti reikalinga informacija gaunama i\xc5\xa1 apklaus\xc5\xb3, analitikos, vartotoj\xc5\xb3 gr\xc4\xaf\xc5\xbetamojo ry\xc5\xa1io, kit\xc5\xb3 tinkamumo metod\xc5\xb3, interviu ir t. t.'